Galbraak | Herriemerrie | Bladsy 2
Ek kom al 'n lang pad saam met Facebook. Om eerlik te wees, ek was op Facebook lank voordat dit mode was. Aanvanklik was daar nie veel om oor opgewonde te raak nie. 'n Paar kennisse van skool en universiteit, maar niemand oor wie ek eintlik 'n duit omgegee het nie. 'n Cool website om rond te neus, mits ek natuurlik die belangstelling gehad het om dit te doen.
Spoedig het daar genoeg mense by Facebook aangesluit om dit interessant te maak. Toe raak dit lekker. Dit was 'n wonderlike manier om kontak met mense te hou. Op die stadium het mense net goed gedeel wat die moeite werd was om te deel. "Jippie ek het graad gekry" of "kyk hier na my cool vakansie foto's". Selfs "Oops, nou het ek aangejaag" of "Julle wens nou wragtig julle is ek." Dit was pret.
Dit was ook pret om in ander kennisse op te spoor. Net om te sien wat van hulle geword het en waar hulle nou in die wêreld bevind. Bonus was dat dit maklik was om reunies te reël en om mense se verjaarsdae te onthou.
Ek dink dit is regverdig om te sê daar was 'n tyd wat ek mal was oor Facebook.
Daardie dae is in die verre verlede. Deesdae is Facebook 'n blerrie irritasie wat my soms by die mure uitdryf.
Kom ons begin met al daardie vervlakste speletjies. Ek het hier en daar al saamgespeel. Ek haat dit om gedikteer te word en die blote feit dat ek ten minste elke 3 ure (24 uur van die dag vir etlike maande, indien nie jare nie) moet inteken, voel na 'n diktatorskap. Geen mens met 'n regte werk en 'n skadu van 'n lewe kan hulle lewe rondom 'n speletjie reël nie.
NIemand kan jou dwing om saam te speel nie. Facebook kan jou natuurlik dwing om op hoogte te bly met elke siel se speletjies. Boonop moet die arme siele wat met speletjies gevange gehou word, ander siele kry om in die strik te val. Die strik waaruit jy nooit kan ontsnap nie, want die siel wat jou gevange geneem het, het jou nodig om voor in die koor te bly. As jy nou 'n goeie vriend wil wees . . .
Verder het almal ook die geneigdheid om jou vir elkeen van hulle groepe / bladsye te nooi. Sonder om teen enige iemand te diskrimineer. Siende dat ek nog nooit in Prieska gebly het nie, het ek geen idee hoekom iemand sal dink ek graag sal wil saam skinder oor die Prieska gemeenskap nie. Ek het ook nie honde nie, dus het ek geen belangstelling aan 'n dagmoeder vereniging vir honde nie. Dit is omtrent 'n voltydse werk om dit daagliks te blok. Wat het geword dat jy eers die bladsye / groep moet aanvaar? As ek enige belangstelling in Joyce Meyer of Joel Osteen gehad het, het ek hulle gevolg. Al hulle volgelinge hoef nie elke woord van hulle daagliks te herhaal nie.
Ek mis die dae wat Facebook oor die mense gegaan het. Waar ek op my tuisblad kon sien wat in my Facebook vriende se regte lewens aangaan. Waar ek binne sekondes op datum kon kom en nie deur ure se stront moet sorteer nie.
Deesdae is Facebook nie 'n plesier nie, dit is 'n blad vir advertensies. En persoonlik is ek gatvol.
Breinvasbrand: Waarna verwys Facebook se naam?
Breinlosbrand: Seegogga was reg met Armageddon.
Ek kry noudie dag die BBM: "Weet jy van iemand wat 'n blinde, gestremde seun 'n huis voor sal gee?" My eerste gedagte was: "Flippen hel, is die kind dan nou 'n hondjie?"
Almal het dit al teëgekom. Sannie se kat het 4 kleintjies wat almal nou vir goeie huise soek of Pietie gaan trek en daar is nie plek vir sy geliefde boerboel nie. Nou soek Pietie vir iemand wat sy Knersus sal inneem en baie goed sal versorg. Sannie en Pietjie is altwee goeie mense en hulle soek regtig baie hard vir 'n plek waar hulle dierevriende veilig, gelukkig en welkom sal wees.
Die Seuna het nie die luukse nie. Sy ma sien doodeenvoudig nie kans om na 'n ernstige gestremde seuntjie om te sien nie. Sy het hom soos verlede week se koerant weggegooi. Net vir hom, nie sy SASSA kaart wat hom toekom nie. Dit kan sy baie beter benut as hy nie in die omtrek is nie. Ek durf seker nie my mening gee van haar as moeder nie, maar die SASSA kaart storie ruik sterk na bedrog.
Nou hang dit van 'n vreemde vrou, wat die familie nie eers ken nie, om vir die seun 'n veilige huis te soek. Die engel het self 'n gestremde kind om na omtesien. Die mense waar hy nou is, het blykbaar nie die hulpbronne om hom behoorlik te versorg nie. Die hoop beskaam egter nie dat daar iemand sal wees wat hom in liefde sal kan inneem nie.
Ek verstaan dat 'n kind 'n ontsettende groot verantwoordelikheid is. 'n Kind met spesiale behoeftes nog meer so. Tog behoort dit nooit nodig te wees om vir 'n mense maaksel 'n huis te soek nie. Die ironie het my egter nie ontgaan nie.
Sien, hemel en aarde word altyd beweeg om 'n erg getraumatiseerde dier 'n goeie huis te gee. As die Seuna 'n hond was, het die diereregte organisasies vir hom ingespring, sy lot in elke koerant bekla en 10 000 mense gekry wat sou baklei om vir hom 'n huis te gee. Waar is daardie genade waar dit die mens aangaan? Hoekom word daar nooit so fel geëis vir barmhartigheid waar dit mense aangaan nie. Hoekom is daar om elke hoek en draai organisasies wat diere 'n vesting bied, maar die vir mense word weggesteek?
Op die ou einde kan so 'n dier uitgesit word as dit nodig is. 'n Erg gestremde kind kan nie. Tog is daar baie min aktiviste wat vir sulke kinders (sulke grootmense en sulke ou mense ook, om nie eers te praat van gewone mense nie) vir genade gaan soek.
En dit voel verkeerd. As Langehoven vandag gelewe het, sou hy geen nut aan 'n gedig van "Ag wat, dis maar 'n hond nie" gehad het nie. Dit is seker maar vandag "Ag wat, dit is dan nie 'n hond nie".
So vandag lig ek my hoed vir mense wat die stryd saam met erg gestremdes stry, mense wat oorneem waar ander nie meer kans gesien het nie en mense wat nog genade het vir die wat dit die nodigste het. Hulle word te min onthou.
Breinvasbrand: Wat is Avril Elizabeth Home se mascot?
Breinlosbrand: Girl interupted.
Kategorieë : Galbraak, Staande Applous
Net toe ek van ENB begin hou . . .
Die meeste inspirasie wat ek al ooit gehad het om van bank te verander was 'n tweet wat verlede week rond gevlieg het. As ek nou reg kan onthou was dit iets soos: "FNB has offended the ANC. What has your bank done for you." Dit was eenvoudig net een van daardie toonkrul lekkerkry oomblikke. Daar is 'n gesegde dat die waarheid seermaak. Daar is ook 'n gesegde dat daar uit die mond van 'n suigeling groot waarhede kom. Moet waar wees. Watter beter bewys is daar dat die jeug reken dat die regering uitgestem moet word om korrupsie en wanpraktyke stop te sit en die ANC neem aanstoot.
Gelukkig is ek effens in die lui kant. Kan julle dink as ek in die begin van die week met groot gejuig banke gewissel het om teen Saterdag weer stert tussen die bene terug te kruip? Ek sal nooit die smet van vernedering kan afwas nie. Teen Saterdag het ENB nie net die video's verwyder nie, maar ook die ANC om verskoning gevra. Hulle het die harde les geleer dat dit een ding is om jou stem dik te maak en 'n heel ander rede om dit dik te hou. Dit vat murg in jou pype om nou regtig die waarheid te praat. As murg dan min is, kies 'n teiken wat nie 'n mes teen jou keel het nie.
Blykbaar sou ENB 'n miljard van die ANC se geld verloor het as die hulle besigheid onttrek het. Waar die ANC soveel geld gekry het, is ek nie seker nie, maar dit sluit seker al die ANC se gatgabbas se fondse in. Ek kan sien dat dit 'n swaar slag vir enige instansie kan wees. Ek het ook fluisteringe gehoor dat dit was om die kinders wat die uitsprake gemaak het te beskerm. Blykbaar het die ANC geen probleem om 'n jong kind te vernietig wat teen hulle is nie.
Die ANC het hulle stem dik gemaak. Jy is of vir die ANC of teen die ANC. Geen wonder die ANC se president kan vir besigheidleiers voorspoed belowe as hulle ANC lede is nie. Miljaarde rande moet van iewers af kom. Geld is nog steeds 'n goeie kommoditeit om mag te koop. Duidelik het BBBEE iets gedoen om die ANC se posisie te versterk.
Maar ek wonder nou so liggies. Net omdat ENB op een of ander manier gedwing is om verskoning te vra, dink die ANC nou regtig dat die waarheid verdwyn het? Dit maak hulle nog lank nie 'n party met integriteit nie. Geen wonder hulle is so bang vir vryheid van spraak nie.
Breinvasbrand: Wat is die beheermaatskappy van ENB?
Breinlosbrand: Charlene was reg met Kate Beckinsale en John Cusack
Ek het eendag lank terug die staaltjie gehoor.
Daar was die minister (parlementslid of so iets) wat jare lank iemand gehad het wat sy toesprake vir hom geskryf het. Mooi toesprake – die belangrike goed is reg oorgedra en daar was net genoeg humor in gewees. Die minister het hom soveel vertrou, dat hy later nie eers meer die toesprake vooraf gelees het nie. Hy sou die eerste bladsy in die kar lees, dan met elke applous of lag van die gehoor, die volgende bladsy.
Eendag het die toespraakskrywer genoeg gehad en wou bedank. Dit was hier te lank en daar te kort, maar die toespraakskrywer het klaar besluit: hy was klaar. Die minister oortuig hom toe om nog een laaste toespraak te skryf. Hy willig in en die minister is met die getikte toespraak weg na die geselligheid. Soos altyd was dit 'n pragtige toespraak tot waar die minister tydens 'n applous na die tweede bladsy gekyk het. Daar was net een sin: "Nou is jy op jou eie, blikskottel!"
Deesdae, elke keer wat Zuma sy mond oopmaak dink ek aan die staaltjie. Ek wonder wat de hel het van die president se toespraakskrywer geword. Begin hy ook die tweede bladsy met "Nou is jy op jou eie" of is hy besig om 'n wêreldrekord vir die langste staking na te jaag. Elke liewe keer wat Zuma sy mond in die openbaar oopmaak, sê hy iets wat eerder ongesê moes word. Daar is altyd 'n debat daaroor na die tyd met 'n verklaring van die presidensie en die ANC dat Zuma ALWEER verkeerd verstaan is.
Kyk, ek voel half kaal as my voet nie in my mond is nie. Ek is 'n tipiese voorbeeld van "fools rush in where angels fear to thread". Daar is egter 'n baie belangrike onderskeid. Ek is nie die land se president wat homself vir eenheid onder sy mense moet beywer nie. Ek moet myself uitdaardie gat uit grou en nie nog mense moeite aandoen om ALWEER te verduidelik dat ek verkeerd aangehaal is nie.
In minder as 'n maand het Zuma besluit dat dit nie 'n Afrika tradisie is om na jou troeteldiere te kyk nie. Blykbaar is dit 'n euwel wat saam met kolonialisme die land binnegeval het. Die week word daar weer vure doodgeslaan dat ANC lidmaatskap nie 'n maatskappy vooruitstrewend maak nie. Altwee blykbaar metafore wat die Anti-Zuma groep glo te dom is om te verstaan.
Ek betwyfel egter of Zuma self weet wat 'n metafoor is. Dalk moet hy daarvan weerhou tot hy dit kan oordra sonder enige verwarring. Dit is tog nou nie of hy een of ander letterkunde prys najaag nie.
Breinvasbrand: Wat is Zuma se privaatwoning se naam?
Breinlosbrand: Olga was reg met Weskaap.
Aandete wat einding met 'n bang!
Stel jou voor jy en jou gesin gaan uit vir 'n lekker aandete… die volgende oomblik hoor jy, nee nog erger SIEN jy hoe twee mense net daar op een van die restaurant se tafels sex het!!
Die voorval het by Paddy Murphy's restaurant in Baldwin Park in Orlando gebeur. Die voorval was buite op die restauruant se patio waar daar mense ook nog verby geloop het.
Nie een van die mense wou 'n verklaring gee nie… so die twee is net gearresteer omdat hulle nie hulle rekening wou betaal het nie.
Ek sou opgestaan het, en weg gestap het… free meal! 😉
Olga was reg met Tibetan Mastiff – Die hond het vir sowat US$1.5 Miljoen verkoop.
Moederlike tekortkoming… of kort sy 'n wit jas sonder arms?
Seker bietjie vroeg of 'n lee maag… maar ek moes die foto plaas!
Die vrou het gesukkel om haar kinders (nou 2 jaar en 9 jaar) te borsvoed. Sy het glo altyd daai gevoel gehad dat sy uitgemis het… en wel nou het sy daai gaaitjie toegemaak deur haar dogter se Pug te borsvoed!